**Hamarosan lejárnak a tavalyi évre megváltott parkolóbérletek**

A Miskolci Városgazda Nonprofit Kft. felhívja a tisztelt lakosság figyelmét, hogy a 2023-ra megváltott éves parkolóbérlet, ami a város különböző zónáira vonatkozik, így a zöld, sárga, és a kombinált bérlet január 10-ig, a kedvezményes lakossági bérlet, illetve az intézményi bérlet január 20-ig érvényesek.

Ajánljuk szíves figyelmükbe, hogy a parkolóbérletek online felületen, előzetes regisztrációt követően – gyorsabban, könnyebben - is megválthatók a *varosgazda.hu* weboldalon.

Természetesen továbbra is megvásárolható a parkolóbérlet a Miskolci Városgazda Nonprofit Kft. parkolási ügyfélszolgálatán – a Széchenyi István utca 20. szám alatt, a Miskolci Nemzeti Színházzal szemben.